BILANȚUL ZILEI. Peste 3.000 de noi cazuri de Covid şi 30 de decese, în ultimele 24 de ore.
În ultimele 24 de ore, s-au înregistrat peste 3.000 de noi cazuri de Covid-19, cu 1.745 mai puţin decât în ziua anterioară. De asemenea, s-au înregistrat 30 de decese, dintre care unul anterior intervalului de referință. 318 dintre cazurile noi din ultimele 24 de ore sunt ale unor pacienţi reinfectaţi, testaţi pozitiv la o perioadă mai mare de 180 de zile după prima infectare.
Peste 3.000 de noi cazuri de Covid şi 30 de decese la pacienţi confirmaţi cu noul coronavirus au fost raportate în ultimele 24 de ore, a anunţat duminică Grupul de Comunicare Strategică.În ultimele 24 de ore au fost înregistrate 3.092 de cazuri noi de persoane infectate cu SARS – CoV – 2, cu 1.745 mai puţin decât în ziua anterioară. 318 dintre cazurile noi din 24 de ore sunt ale unor pacienţi reinfectaţi, testaţi pozitiv la o perioadă mai mare de 180 de zile după prima infectare.În total, până duminică, în România au fost înregistrate 2.768.261 de cazuri de infectare cu noul coronavirus, dintre care 114.137 sunt ale unor pacienţi reinfectaţi, testaţi pozitiv la o perioadă mai mare de 180 de zile după prima infectare. 2.582.986 de pacienţi au fost declaraţi vindecaţi.Distinct de cazurile nou confirmate, în urma retestării pacienţilor care erau deja pozitivi, 265 de persoane au fost reconfirmate pozitiv.Până duminică, 63.961 de persoane diagnosticate cu infecţie cu SARS – CoV – 2 au decedat.În ultimele 24 de ore au fost raportate de către INSP 30 de decese (16 bărbaţi şi 14 femei), dintre care unul anterior intervalului de referinţă, ale unor pacienţi infectaţi cu noul coronavirus, internaţi în spitalele din Alba, Bihor, Botoşani, Bistriţa-Năsăud, Călăraşi, Cluj, Constanţa, Dâmboviţa, Harghita, Olt, Prahova, Sălaj, Sibiu, Timiş, Vaslui şi Vrancea.Dintre cele 30 de decese, unul a fost înregistrat la categoria de de vârstă 50-59 de ani, 7 la categoria de vârstă 60-69 de ani, 15 la categoria de vârstă 70-79 de ani şi 7 la categoria de vârstă peste 80 de ani.29 dintre decesele înregistrate sunt ale unor pacienţi care au prezentat comorbidităţi, iar un pacient decedat nu a prezentat comorbidităţi.Din totalul de 30 pacienţi decedaţi, 22 au fost nevaccinaţi şi 8 vaccinaţi. Pacienţii vaccinaţi aveau vârsta cuprinsă între grupele de vârstă 60-69 ani şi 70-79 ani. Toţi pacienţii vaccinaţi care au decedat prezentau comorbidităţi.A fost raportat un deces anterior intervalului de referinţă, survenit în judeţul Dâmboviţa, în luna februarie 2022.În unităţile sanitare de profil, numărul de persoane internate în secţii cu COVID-19 este de 4.944, cu 48 mai mult decât în ziua anterioară. De asemenea, la ATI sunt internate 777 de persoane, cu 17 mai puţin decât în ziua anterioară. Dintre cei 777 de pacienţi internaţi la ATI, 697 sunt nevaccinaţi.Din totalul pacienţilor internaţi, 308 sunt minori, 303 fiind internaţi în secţii, cu 23 mai mult decât în ziua anterioară şi 5 la ATI, similar cu ziua anterioară.